CELEX: C2007/140/24
Language: el
Date: 2007-06-23 00:00:00
Title: Υπόθεση C-207/07: Προσφυγή της 19ης Απριλίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/15
            
         Προσφυγή της 19ης Απριλίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-207/07)
   (2007/C 140/24)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: H. Støvlbæk και R. Vidal Puig)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, θεσπίζοντας την παράγραφο 1, δεύτερο εδάφιο, του μόνου άρθρου του βασιλικού νομοθετικού διατάγματος 4/2006, της 24ης Φεβρουαρίου 2006, που τροποποιεί τη δέκατη τέταρτη αρμοδιότητα της Comisión Nacional de Energía που προβλέπεται στην Disposición Adicional Undécima, Tercero.1 του νόμου 34/1998, της 7ης Οκτωβρίου 1998, στον τομέα των υδρογονανθράκων, προκειμένου να υποβάλλεται σε προηγούμενη διοικητική έγκρισή της Comisión Nacional de Energía η απόκτηση ορισμένων συμμετοχών στις επιχειρήσεις που πραγματοποιούν συγκεκριμένες ρυθμιζόμενες δραστηριότητες στον ενεργειακό τομέα, καθώς και η απόκτηση συγκεκριμένων στοιχείων ενεργητικού για την ανάπτυξη τέτοιων δραστηριοτήτων, παρέβη τις υποχρεώσεις που υπέχει από τα άρθρα 56 και 43 της Συνθήκης ΕΚ.
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   
               1.
            
            
               Η ισπανική νομοθεσία που αποτελεί αντικείμενο της προσφυγής υποβάλλει σε προηγούμενη διοικητική έγκριση της Comisión Nacional de la Energía (Εθνική Επιτροπή Ενέργειας, «CNE») τις ακόλουθες πράξεις:
               
                           —
                        
                        
                           την απόκτηση συμμετοχών σε ποσοστό που υπερβαίνει το 10 % του κεφαλαίου, ή οποιοδήποτε άλλο ποσοστό που παρέχει σημαντική επίδραση, που πραγματοποιεί οποιοσδήποτε σε εταιρία η οποία αναπτύσσει, για λογαριασμό της ή μέσω άλλων εταιριών που ανήκουν στον ίδιο όμιλο, ορισμένες δραστηριότητες στον ενεργειακό τομέα·
                        
                     
                           —
                        
                        
                           την απόκτηση συγκεκριμένων στοιχείων ενεργητικού για την ανάπτυξη τέτοιων δραστηριοτήτων.
                        
                     
         
               2.
            
            
               Η Επιτροπή φρονεί ότι η επίμαχη νομοθεσία είναι ασυμβίβαστη με το άρθρο 56 της Συνθήκης ΕΚ για τους εξής λόγους:
               
                           —
                        
                        
                           η απόκτηση συμμετοχών σε εταιρίες που αναπτύσσουν δραστηριότητες στον ενεργειακό τομέα ή η απόκτηση συγκεκριμένων στοιχείων ενεργητικού για την πραγματοποίηση αυτών των δραστηριοτήτων είναι «κινήσεις κεφαλαίου» υπό την έννοια του άρθρου 56 ΕΚ·
                        
                     
                           —
                        
                        
                           η απαίτηση προηγούμενης διοικητικής εγκρίσεως εκ μέρους της CNE συνιστά «περιορισμό» στην ελεύθερη κυκλοφορία των κεφαλαίων απαγορευόμενο κατ' αρχήν από το άρθρο 56 ΕΚ· και,
                        
                     
                           —
                        
                        
                           ο εν λόγω περιορισμός δεν δικαιολογείται κατά τη Συνθήκη.
                        
                     
         
               3.
            
            
               Συγκεκριμένα, η Επιτροπή φρονεί ότι η επίμαχη νομοθεσία δεν δικαιολογείται από τον στόχο που συνίσταται στη διασφάλιση του ενεργειακού ανεφοδιασμού για τους εξής λόγους:
               
                           —
                        
                        
                           το επίμαχο μέτρο δεν είναι πρόσφορο μέτρο για τη διασφάλιση του ενεργειακού ανεφοδιασμού, καθόσον υπάρχουν άλλα προσφορότερα μέτρα προς τούτο·
                        
                     
                           —
                        
                        
                           σε κάθε περίπτωση, το επίμαχο μέτρο είναι δυσανάλογο, καθόσον η προηγούμενη διοικητική έγκριση δεν περιορίζεται σε ορισμένες συγκεκριμένες πράξεις διαχειρίσεως της συμμετέχουσας εταιρίας ή των στοιχείων ενεργητικού·
                        
                     
                           —
                        
                        
                           η ευχέρεια της CNE να αρνείται ή να εξαρτά από προϋποθέσεις τη διοικητική έγκριση δεν υπόκειται σε αντικειμενικά και επαρκώς ακριβή κριτήρια, τα οποία μπορούν να υπόκεινται σε πραγματικό δικαστικό έλεγχο.
                        
                     
         Η Επιτροπή θεωρεί ότι η επίμαχη νομοθεσία συνιστά επίσης περιορισμό του δικαιώματος εγκαταστάσεως αντίθετο προς το άρθρο 43 ΕΚ, περιορισμός ο οποίος, για τους λόγους που μόλις προηγουμένως μνημονεύθηκαν σε σχέση με το άρθρο 56 ΕΚ, επίσης δεν δικαιολογούνται από τον στόχο διασφαλίσεως του ενεργειακού ανεφοδιασμού.